 88: Mheshimiwa Spika, Mifano ya Miradi hiyo ambayo matumizi yake au hayakuridhisha kabisa, au miradi haipo lakini fedha imetumika ni pamoja na miradi ya Shule ya Msingi Mlongo Kisiwani Mafia, Stendi ya Basi Manispaa ya Songea, stendi ambayo haipo kabisa lakini fedha zimetumika, Zahanati ya Ndagoni ambapo ujenzi umesimama na fedha kuliwa; Mradi wa ujenzi wa Nangaramo Nanyumbu ambapo mradi umejengwa lakini hautumiki na fedha za umma zimefungwa humo ni dhahiri mipango haikuwa makini na wala hapakuwa na upembuzi yakinifu, au Mradi mkubwa wa maji Newala uliogharimu Tshs Millioni 172 lakini hauwezi kutumika kwa miaka mingi ijayo kwa ukosefu wa Umeme, na wananchi wa vijiji 11 wataendelea kutazama matenki 11 matupu bila manufaa yoyote kwao. 